section_heading: Glazbeni stil i tekstovi
paragraph_text: John Serba iz AllMusica opisao je Strapping Young Lad kao "industrial thrash metal sastav koji stvara bučni zid". Serba je rekao da je City "potpuno manijakalni cybergrind". Istaknuo je da je Heavy as a Really Heavy Thing bio prikladno nazvan, ali da je njegov nasljednik "malo više usredotočen, zreo i da, žestok". Dodao je da je u usporedbi s Townsendovim samostalnim albumima zvuk manje oblikovan, progresivan i ambiciozan, da su aranžmani pjesama shizoidni i da se Townsend u pjesmama služio ironijom. Uz to, istaknuo je da se Townsend posvetio "pretjeranim klišejima žanra metala [...] s manijakalnim osmijehom na licu" i da je shvatio da su "jednostavno apsurdni". Prema Bergerovim riječima skupina na Cityju ekscentričnost prethodnog albuma dovodi do ekstrema. Dodao je da je u usporedbi s ostalim Townsendovim uradcima City "gotovo potpuno lišen humora" i da na albumu Townsend kanalizira "frustriranost, ljutnju, strah, svadljivost i uzbuđenje [...] baveći se ponorom koji prebiva u gradu, industriji, čovječanstvu i njemu samome".